ભારત સરકારની તમામ સર્વિસમાં એટલે કે આઇએએસ, આઇપીએસ, આઇપીએસ સહિતની કેડરમાં નિયમ પ્રમાણે પ્રોપર્ટીનું રિટર્ન ભરવું ફરજીયાત છે. જે ઓફિસરો રિટર્ન ફાઇન નહીં કરે તેમની સામે શિસ્તભંગના પગલાં પણ લેવામાં આવે છે. નવા સુધારા પ્રમાણે ઓફિસરોએ રિટર્ન ફાઇલ કરતી વખતે તેમની અને તેમના પરિવારના સભ્યોની મિલકતો જાહેર કરવાની રહેશે. દેશની જનતાની પ્રોપર્ટી ખુલ્લી કરી દેનારી સરકાર વહીવટી અધિકારીઓની પ્રોપર્ટી પણ સાર્વજનિક કરી શકે છે. પ્રોપર્ટી રિટર્ન ઓનલાઇન મૂકવામાં આવે છે કે જેથી લોકો તેમના સેવકોની મિલકતો જાણી શકે. ઓફિસરોને મુશ્કેલી એટલા માટે થઇ શકે તેમ છે કે તેમણે તેમની પત્નિ તેમજ પુખ્ત બાળકોની પ્રોપર્ટી પણ જાહેર કરવી પડશે. ભારત સરકારની નોકરી કરતા ઓફિસરોમાં ગુજરાતની સંખ્યા 500ની આસપાસ થાય છે. જો કે ગુજરાત સરકારના ઓફિસરોને પણ પ્રોપર્ટી જાહેર કરવાની હોય છે પરંતુ તેમની એફિડેવિટ ઓનલાઇન થતી નથી, ઓનલાઇન માત્ર ભારત સરકારની કેડરના અધિકારીઓની જ થાય છે.